《水调歌头·冬夜遣怀兼寄王正子先生广东》
清代·陆震

醉后发长啸，把酒向天祈。人间富贵何限，臣亦讵能希。

但愿薄富来岁，收得稻粱十斛，可使妇无饥。从此免行役，长守钓鱼矶。

寒窗外，风飒飒，雨霏霏。灯孤漏永，此情真使泪沾衣。

那知七千里路，尚有白头游子，三载不能归。今夕乱山外，应梦到亲闱。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。